[image: image1.jpg]



ΔΗΜΟΣ ΚΙΛΚΙΣ
ΓΡΑΦΕΙΟ ΤΥΠΟΥ ΚΑΙ ΕΠΙΚΟΙΝΩΝΙΑΣ
   e-mail:  journalist@dhmoskilkis.gr              www.e-kilkis.gr
Γ. ΚΑΠΕΤΑ 17 -  Τ.Κ. 61100 ΤΗΛ. 2341352149  
ΔΕΛΤΙΟ ΤΥΠΟΥ
3-8-2026
Βράβευση του Χωρυγιώτη εκπαιδευτικού και συγγραφέα Νίκου Κωνσταντινίδη 
Αναγνωρίζοντας τη δημιουργική συμβολή του στα ελληνικά γράμματα και στην ιστορική έρευνα πάνω σε θέματα του Ποντιακού Ελληνισμού, ο Ποντιακός Πολιτιστικός Σύλλογος Χωρυγίου θέλησε να εκφράσει την ευγνωμοσύνη του στον συντοπίτη του εκπαιδευτικό και συγγραφέα Νίκο Κωνσταντινίδη κατά τη διάρκεια των πολιτιστικών του εκδηλώσεων με αφορμή την θρησκευτική πανήγυρη του χωριού προς τιμήν του Προφήτη Ηλία.
Τη βράβευση έκανε ο Δήμαρχος Κιλκίς Δημήτρης Κυριακίδης και αφού συνεχάρη τη Διοίκηση του Πολιτιστικού Συλλόγου για την πρωτοβουλία, έδωσε την δική του καλή μαρτυρία για τον τιμώμενο Χωρυγιώτη εκθειάζοντας την ξεχωριστή προσωπικότητά του 
κ. Κωνσταντινίδη και τη συνεισφορά του στη λογοτεχνία και στην εμβριθή μελέτη της ιστορίας του Πόντου.
Στην εκδήλωση βράβευσης ήταν παρόντες και οι Αντιδήμαρχοι Θεμιστοκλής Κοσμίδης, Θεμιστοκλής Ανθρακίδης, οι δημοτικοί σύμβουλοι Γιάννης Χατζηαποστόλου, Νίκος Αβραμίδης και ο Πρόεδρος της Δημοτικής Κοινότητας Χωρυγίου Σπύρος Κωνσταντινίδης.  
